**คณะสัตวแพทยศาสตร์ มข. จัดโครงการ “Cause we are VET, so we get WET !” ประจำปีการศึกษา 2562**

เมื่อวันที่ 5 – 6 ตุลาคม 2562 ที่ผ่านมา คณะสัตวแพทยศาสตร์ มหาวิทยาลัยขอนแก่น โดยชุมนุมรักษ์สัตว์น้ำ สังกัดสโมสรนักศึกษาคณะสัตวแพทยศาสตร์ มหาวิทยาลัยขอนแก่น ได้จัดโครงการ **“Cause we are VET, so we get WET !”** ประจำปีการศึกษา 2562 ขึ้น ณ หมู่บ้านประมง อุทยานแห่งชาติน้ำพอง และอุทยานหินช้างสี บุญโฮมฟาร์ม จังหวัดขอนแก่น โดยมี **รศ.น.สพ.ดร.บัณฑิตย์ เต็งเจริญกุล** เป็นที่ปรึกษาโครงการ โดยโครงการนี้มีวัตถุประสงค์เพื่อศึกษาระบบนิเวศน์ และการเพาะพันธุ์ของปลาน้ำจืด เรียนรู้วิถีชุมชน รวมถึงการปลูกฝังจิตสาธารณะในการอุทิศตนเพื่อประโยชน์ของสังคม และสร้างความรักความสามัคคีในหมู่คณะผ่านการทำกิจกรรมต่าง ๆของนักศึกษาในคณะ โดยมีนักศึกษาสัตวแพทย์ชั้นปีที่ 1 - 4 เข้าร่วมโครงการครั้งนี้รวมจำนวนทั้งสิ้น 60 คน